แพทย์แนะประชาชน ฝึกปฎิบัติตัวให้มีสุขอนามัยที่ดีอยู่เสมอช่วยป้องกันรับไวรัสต่างๆ เข้าร่างกายได้ รวมถึงไรรัสโคโรนา
แพทย์แนะประชาชน ฝึกปฎิบัติตัวให้มีสุขอนามัยที่ดีอยู่เสมอช่วยป้องกันรับไวรัสต่างๆ เข้าร่างกายได้ รวมถึงไรรัสโคโรนานพ.โสภณ เอี่ยมศิริถาวร ผู้อำนวยการกองโรคติดต่อทั่วไป กรมควบคุมโรค กล่าวถึงโรคปอดอักเสบจากเชื้อไวรัสโคโรนาสายพันธุ์ใหม่ 2019 เป็นโรคอุบัติใหม่ที่พึ่งเกิดขึ้น แม้ยากจะคาดการณ์แต่เท่าที่มีข้อมูลพบพฤติกรรมโรคคล้ายไวรัสทั่วไป ที่ป้องกันการแพร่กระจายได้ ซึ่งมาตรการภาครัฐขณะนี้ดำเนินการอย่างเข้มเข้น ด้วยระบบคัดกรองหลายชั้น ทั้งคัดกรองผู้เดินทางทุกคนโดยวัดอุณหภูมิร่างกายตั้งแต่ก่อนเดินเข้าด่านตรวจคนเข้าเมือง หากพบอาการสงสัย มีไข้ เดินทางมาจากพื้นที่ระบาด จะถูกแยกตัวส่งโรงพยาบาล และคัดกรองอีกชั้นที่สถานพยาบาลทุกแห่ง ตั้งรับพร้อมดูแลตามระบบทันทีที่มีผู้เข้าข่ายสงสัยป่วยเข้ามารับบริการ แต่การป้องกันที่มีประสิทธิภาพที่สุด กลับเป็นการป้องกันพื้นฐาน อย่างการล้างมือ ซึ่งการป้องกันนี้ต้องได้รับความร่วมมือจากประชาชน ที่จะปฏิบัติเพื่อป้องกันตนเอง เลี่ยงความเสี่ยงรับเชื้อด้วยการไม่ไปอยู่ในที่มีคนอยู่แออัด ฝึกให้ตนเองมีสุขอนามัยที่ดีอยู่เสมอ ด้วยการกินร้อน ช้อนกลาง ล้างมือบ่อยๆ เลี่ยงไปที่คนแออัดไม่ได้ให้สวมหน้ากากอนามัย หากต้องการป้องกันไวรัส หน้าเกากอนามัยที่ทำจากผ้าก็ป้องกันได้แล้ว แต่หากเป็นผู้ป่วย ควรหยุดอยู่บ้าน สวมหน้ากากอนามัยกระดาษเพื่อป้องกันการแพร่เชื้อไปสู่ผู้อื่น ประชาชนที่มีข้อสงสัยเกี่ยวกับโรคปอดอักเสบจากเชื้อไวรัสโคโรนาสายพันธุ์ใหม่ 2019 สามารถโทรสอบถามได้ที่สายด่วน กรมควบคุมโรค โทร 1422 หรือติดตามได้ที่เว็บไซต์กรมควบคุมโรค Line@ และเพจเฟสบุ๊ค “รู้กันทันโรค”